# Anton Filippov

Anton Filippov (nascut el 6 de desembre de 1986) és un jugador d'escacs uzbek, que té el títol de Gran Mestre des de 2008.
Tot i que no està en actiu des de l'octubre de 2016, a la llista d'Elo de la FIDE de l'abril de 2021, hi tenia un Elo de 2592 punts, cosa que en feia el jugador número 4 de l'Uzbekistan. El seu màxim Elo va ser de 2652 punts, a la llista de novembre de 2012 (posició 103 al rànquing mundial).

## Resultats destacats en competició

Ha estat dos cops campió de l'Uzbekistan, els anys 2005 i 2007. Aquest darrer any, hi acabà empatat als llocs 1r–3r amb Vladimir Egin i Timur Gareev. El 2008 va empatar al primer lloc amb Farrukh Amonatov i Vitali Tseixkovski al segon Memorial Georgy Agzamov a Taixkent. El 2008 va guanyar el primer Campionat Obert de Kuala Lumpur i va empatar als llocs 4t-8è amb Tamaz Guelaixvili, Constantin Lupulescu, Nidjat Mamedov i Oleksandr Zúbarev al torneig Obert Romgaz a Bucarest 2008. El 2009, va guanyar la quarta Copa President Gloria Macapagal Arroyo a Manila, superant Nguyễn Ngọc Trường Sơn i Ehsan Ghaem Maghami, empatà al segon lloc amb Xakhriar Mamediàrov al quart Obert de Kolkata, i empatà als llocs 3r-8è amb Vadim Malakhatko, Elshan Moradiabadi, Merab Gagunaixvili, Alexander Shabalov i Niaz Murshed al Ravana Challenge Tournament a Colombo. Es va classificar per la Copa del Món d'escacs de 2009 tot i que fou eliminat en primera ronda per Surya Shekhar Ganguly.
El 2010 empatà als llocs 3r–6è amb Ding Liren, Zhou Jianchao i Merab Gagunaixvili al primer Memorial Florencio Campomanes a Manila i guanyà el primer Memorial Safin a Taixkent, per damunt de Rustam Kassimdjanov. El 2011 va empatar als llocs 1r–3r amb Tigran L. Petrossian i Marat Dzhumaev al Memorial Georgy Agzamov a Taixkent. Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una actuació raonable; avançà fins a la segona ronda, quan fou eliminat per Étienne Bacrot (3½-4½).
L'agost de 2013 participà en la Copa del Món de 2013, on tingué una actuació regular, i fou eliminat en segona ronda per Borís Guélfand ½-1½.

### Participació en competicions per equips

Filippov ha representat l'Uzbekistan a les Olimpíades d'escacs de 2004, 2006, 2010 i 2012. Filippov va tenir la millor performance de 2820 a l'olimpíada d'Istambul.

## Notes i referències

* 1 2 «Nota biogràfica de Anton Filippov» (en anglès). Chessgames.com. [Consulta: 23 novembre 2014].
* ↑ «"Rànquing d'escaquistes per federació: Uzbekistan"» (en anglès). lloc web de la FIDE. [Consulta: 5 abril 2021].
* ↑ Posició al rànquing mundial i evolució Elo d'Anton Filippov «benoni.de» (en alemany). Arxivat de l'original el 2014-11-29. [Consulta: 23 novembre 2014].
* ↑ «Dades de torneigs d'abril 2008: Uzbekistan Championship (men)». FIDE. [Consulta: 28 maig 2010].
* 1 2 «VI Georgy Agzamov Memorial – Tashkent Open 2012» (en anglès). ChessBase, 09-04-2012. [Consulta: 2 maig 2020].
* ↑ «3rd Kuala Lumpur International Open Chess Championship». FIDE. [Consulta: 28 maig 2010].
* ↑ «Dades de torneigs de gener 2009: Open Romgaz» (en anglès). FIDE. [Consulta: 23 novembre 2014].
* ↑ «Fillipov Wins 4th GMA Cup in Manila» (en anglès). FIDE. [Consulta: 23 novembre 2014].
* ↑ «4th Kolkata Open Grandmaster Chess Tournament 2009» (en anglès). ChessResults.com, 10-09-2009. [Consulta: 23 novembre 2014].
* ↑ Doggers, Peter. «Le Quang Liem wins Kolkata Open» (en anglès). ChessVibes.com, 10-09-2009. Arxivat de l'original el 2012-10-03. [Consulta: 28 maig 2010].
* ↑ «Dades de torneigs de novembre 2009: The Ravana Challenge» (en anglès). FIDE. [Consulta: 23 novembre 2014].
* ↑ Crowther, Mark. «The Week in Chess: FIDE World Cup Mini-Site 2009» (en anglès). Chess.co.uk, 15-12-2009. Arxivat de l'original el 2011-10-20. [Consulta: 16 desembre 2011].
* ↑ Error: hi ha arxiuurl o arxiudata, però calen tots dos paràmetres.«1st Florencio Campomanes Memorial». Chessdom. [Consulta: 23 novembre 2014].
* ↑ Begmatov, Jamshid. «Greetings from the recent past». ChessBase.com, 07-01-2011. [Consulta: 23 novembre 2014].
* ↑ «Georgy Agzamov Memorial» (en anglès). Chessdom. [Consulta: 23 novembre 2014].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 15 de febrer de 2014 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 15 febrer 2014].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 15 febrer 2014].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 23 novembre 2014].
* ↑ Bartelski, Wojciech. «Men's Chess Olympiads: Anton Filippov». OlimpBase. [Consulta: 16 desembre 2011].
* ↑ «Chess-Results Server Chess-results.com - 40th Olympiad Istanbul 2012 Open». [Consulta: 30 desembre 2021].